Sola negotia signata litteris et earum custodie mancipata subsistunt et a sue stabilitatis constantia non recedunt. Propterea ego Manasses, Dei gratia Aurelianensis ecclesie minister humilis, omnibus notum esse volumus tam futuris quam presentibus quia, ad preces et petitiones venerabilis fratris nostri Arraudi, Floriacensis abbatis, omnes decimas quas ecclesia beati Benedicti in nostro possedit episcopatu et possidet abbati et ejus successoribus et eidem ecclesie in perpetuum possidendas confirmamus et sigilli nostri auctoritate roboramus. Si quis autem huic nostre confirmationi contraire voluerit, anathematis sententia provolvatur. Actum anno incarnationis dominice M°C°LXX°IX°, astantibus in ecclesia sancte Crucis majoribus personis: Hugone, decano; Andrea, cantore; Letoldo, subdecano; Manasse, capicerio; cancellario nullo. Datum per manum Roberti notarii nostri.